**Balatonföldvár VÁROS ÖNKORMÁNYZATA**

**8623 Balatonföldvár, Petőfi Sándor utca 1.**

**Tel.: 84/540-330 Fax: 84/540-332**

**e-mail:** **pgmh@balatonfoldvar.hu**

**ELŐTERJESZTÉS**

Balatonföldvár Város ÖnkormányzataKépviselő-testületének

2022. október 13. napján tartandó nyilvános ülésére

gépjármű értékesítése tárgyában

Előterjesztést készítette: Mikóné Fejes Ibolya aljegyző

Véleményezésre, tárgyalásra megkapja: PGB

Döntéshozatal: Egyszerű többséggel

***Tisztelt Képviselő-testület!***

Balatonföldvár Város Önkormányzatának Képviselőtestülete 114/2022. (VIII.12.) Kt. határozatával, a Balatonföldvári Közös Önkormányzati Hivatal szervezetében működő közterület-felügyelet 2022. november 30. napjával történő megszüntetéséről döntött.

A képviselőtestület előzetesen, elviekben elfogadta, hogy a megszűnő szervezet által igénybe vett Dacia Duster típusú személygépkocsi kerüljön értékesítésre egyrészt a feladat megszűnésére való tekintettel, másrészt a felmerülő munkáltatói intézkedésekből eredő költségek fedezetének megteremtése érdekében.

A gépjármű beszerzési értéke 2016. novemberében 3.455.000 Ft volt.

Az önkormányzat megkeresésére a Fodor Autó Kft, teljes körű értékelés alapján, a jelenlegi állapotában, a gépjármű vételi árát 3.011.000 Ft összegben határozta meg, mely összegért a gépjárművet megvásárolnák.

Hirdetményi úton történő értékesítés hosszabb eljárást eredményezhet, ugyanakkor magasabb összegű vételárra is érkezhet ajánlat. A hirdetményi úton történő értékesítésre a gépjárművet előzetesen fel kell készíteni: megkülönböztető jelzések leszerelése, eltávolítása, esetleges karosszéria javítás. A felkészítés költségét meg kell előlegezni, mely ráfordításnak a vételárban való megtérülése nem garantált.

**Határozati javaslat A alternatíva**

**Balatonföldvár Város Önkormányzatának Képviselő-testülete, az önkormányzat tulajdonában lévő Dacia Daster típusú személygépkocsit, teljeskörű értékeléssel alátámasztott, 3.011.000 Ft vételárért értékesíti a Fodor Autó Kft. (8600 Siófok, Fő utca 264.) részére, felhatalmazza a polgármestert az adásvételi szerződés megkötésére.**

**Határozati javaslat B alternatíva**

**Balatonföldvár Város Önkormányzatának Képviselő-testülete, az önkormányzat tulajdonában lévő Dacia Daster típusú személygépkocsit hirdetményi úton értékesíti, a vételárat … Ft-ban határozza meg. A képviselőtestület felhatalmazza a polgármestert a hasznosításra vonatkozó lehetőségnek az önkormányzat honlapján, továbbá gépjármű értékesítéssel foglalkozó elektronikus hirdetési felületen való közzétételére, valamint a legkedvezőbb ajánlat alapján az adásvételi szerződés megkötésére.**

Felelős: Holovits György Huba polgármester

Határidő: 2022. november 30.

Balatonföldvár, 2022. október 11.

 Holovits György Huba

 polgármester

*Törvényességi ellenőrzésre bemutatva:*

*…………………………………*

*Köselingné dr. Kovács Zita*

*jegyző*